Document ID: 31993R2137

KOMISSION ASETUS (ETY) N:o 2137/93,
annettu 28 päivänä heinäkuuta 1993,
viinialan vientitukien vahvistamisesta ja asetuksen (ETY) N:o 646/86 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1566/93(2), ja erityisesti sen 56 artiklan 4 kohdan,
sekä katsoo, että
asetuksen (ETY) N:o 822/87 56 artiklan mukaisesti siinä määrin kuin on tarpeen sallia mainitun asetuksen 1 artiklan 2 kohdassa tarkoitettujen tuotteiden taloudellisesti tärkeä vienti näiden tuotteiden kansainvälisen kaupan hintojen perusteella, näiden hintojen ja yhteisön hintojen välinen erotus voidaan kattaa vientituella; näitä tukia voidaan kuitenkin myöntää ainoastaan viinialan vientitukien myöntämistä koskevista yleisistä säännöistä sekä niiden määrän vahvistamisperusteista 5 päivänä helmikuuta 1979 annetun neuvoston asetuksen (ETY) N:o 345/79(3), sellaisena kuin se on muutettuna asetuksella (ETY) N:o 2009/81(4), 1 artiklan 2 kohdassa täsmennetyille tuotteille,
asetuksen (ETY) N:o 345/79 2 artiklan mukaisesti tuet vahvistetaan ottaen huomioon vallitseva tilanne ja kehitysnäkymät, jotka koskevat:
i) kyseisten tuotteiden hintoja ja saatavuutta yhteisön markkinoilla
ja
ii) näiden tuotteiden hintaa kansainvälisillä markkinoilla,
olisi myös otettava huomioon kyseisessä artiklassa tarkoitetut kustannukset, ehdotetun viennin taloudelliset tekijät, mainitussa artiklassa määritellyt tavoitteet ja tarve olla aiheuttamatta häiriöitä yhteisön markkinoille; kuitenkin väkeviin viineihin sovellettavien tukien määrää vahvistettaessa olisi otettava huomioon yhteisön hinnan ja maailmanmarkkinahinnan välinen erotus ainoastaan viinin ja väkevän viinin valmistuksessa käytettävän rypälemehun osalta, sillä hintaeroja ei ole kirjattu muista kyseisten viinien valmistukseen käytettävistä tuotteista,
asetuksen (ETY) N:o 345/79 3 artiklan mukaisesti yhteisön markkinahinnat olisi vahvistettava ottaen huomioon viennin kannalta kannattavimmat käytössä olevat hinnat; olisi otettava huomioon 3 artiklan 2 kohdassa tarkoitetut hinnat vahvistettaessa kansainvälisessä kaupassa käytettäviä hintoja,
tilanne kansainvälisillä markkinoilla tai tiettyjen markkinoiden erityistarpeet voivat tehdä tarpeelliseksi eron tekemisen eri tukien välillä tietyn tuotteen käyttötarkoituksen tai määräpaikan mukaisesti,
tällä hetkellä on mahdollista harjoittaa taloudellisesti merkittävää tiivistetyn rypälemehun, muiden kuin R III -tyypin kuuluvien pöytäviinien sekä portugalilaisen lajikkeen roseepöytäviinien vientiä,
komission asetuksessa (ETY) N:o 3389/81(5), sellaisena kuin se on muutettuna asetuksella (ETY) N:o 3473/82(6), säädetään viinialan vientituen soveltamista koskevista yksityiskohtaisista säännöistä,
sovellettaessa edellä mainittuja sääntöjä nykyiseen markkinatilanteeseen, erityisesti yhteisön ja maailmanmarkkinoiden viinihintoihin, tuet olisi vahvistettava tämän asetuksen liitteen mukaisesti, ja viinialan vientituen vahvistamisesta 28 päivänä helmikuuta 1986 annettu komission asetus (ETY) N:o 646/86(7), sellaisena kuin se on viimeksi muutettuna asetuksella (ETY) N:o 3298/92(8), olisi kumottava, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Asetuksen (ETY) N:o 822/87 56 artiklassa säädetyt vientituet vahvistetaan tämän asetuksen liitteessä.
2 Kumotaan asetus (ETY) N:o 646/86.
2 artikla
Tämä asetus tulee voimaan 1 päivänä syyskuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä heinäkuuta 1993.

Labels: 3
17
6